સમગ્ર પાટીદાર સમાજને જાગૃત કરવા મહેસાણા શહેર-જિલ્લાથી શરૂઆત કરી છે જેનો વ્યાપ ગુજરાતમાં કરીશું. આગામી વિધાનસભા-લોકસભાની ચુંટણીઓમાં પાટીદાર સમાજને ઓ.બી.સી. અનામત ક્વોટામાં સમાવેશ કરવાની જે પક્ષ કે ઉમેદવાર લેખીત સોગંદનામા દ્વારા આપણને ખાતરી આપશે તેના તરફી પાટીદાર સમાજ રહેશે તેવી જાગૃતિ લાવીશું. અનામતથી વંચિત રહીને આપણે અલગ રહેવું નથી પણ અનામતના રાષ્ટ્રીય પ્રવાહમાં અન્ય જ્ઞાતિઓ સાથે રહેવું છે. આપણે અનામતનો અલગ ક્વોટા જોઈતો નથી પણ બીજી જ્ઞાતિઓ સાથે ઓ.બી.સી. માં જ સમાવેશ કરવા આપણી માગણી છે. જેમ દુધમાં સાકર ભળી જાય તેમ આપણે ઓ.બી.સી. અનામતમાં ભળી એકરૂપ થઇ રાષ્ટ્રીય એકતામાં સહભાગી થઈશું.